సూపర్ స్టార్ మహేష్ బాబు సినిమాల విషయంలో బాగా స్పీడ్ పెంచాడు. అప్పట్లో ఒక సినిమాకోసం ఏకంగా రెండేళ్ల టైం తీసుకునే మహేష్ ఈ మధ్య ఆరునెలల్లో షూటింగ్ పూర్తీ చేసి నెక్స్ట్ సినిమాకు రెడీ అవుతున్నాడు. ఇప్పటికే 24వ చిత్రంగా కొరటాల శివ సినిమాలో నటిస్తున్నాడు మహేష్. ప్రస్తుతం హైద్రాబాద్ లో వేసిన ముఖ్యమంత్రి ఛాంబర్ సెట్స్ లో ఈ షూటింగ్ జరుగుతుంది. దాంతో పాటు వంశీ పైడిపల్లి దర్శకత్వంలో తన 25వ సినిమా, త్రివిక్రమ్ దర్శకత్వంలో 26 వ సినిమాలకు కమిట్ అయ్యాడు. తాజాగా తన 27వ సినిమా గురించి కూడా చర్చలు జరుగుతున్నాయి. నిజానికి ఈ చిత్రాన్ని బోయపాటి శ్రీను తో తెరకెక్కించేందుకు నిర్మాతలు గట్టి ప్రయత్నాలు చేస్తుండగా .. మహేష్ మాత్రం సుకుమార్ తో చేయాలనీ ప్లాన్ చేస్తున్నాడట. పైగా నిర్మాతలకు కూడా అదే విషయం చెప్పడంతో వాళ్ళు టెన్షన్ పడుతున్నారు. ఎందుకంటే అక్కడ మహేష్ తో సినిమా చేస్తామని బోయపాటి శ్రీను కు మాట ఇవ్వడంతో వాళ్ళు సందిగ్ధం లో పడ్డారు. 1 నేనొక్కడినే సినిమా తరువాత మళ్ళీ సుకుమార్ తో సినిమా చేయాలనీ ఫిక్స్ అయ్యాడు మహేష్. అందుకే తన 27వ సినిమాను సుకుమార్ తోనే సెట్ చేయమని చెప్పాడట. తన ఫేవరేట్ బ్యానర్ అయినా 14 రీల్స్ నిర్మించే ఈ సినిమాకు సంబందించిన మరిన్ని వివరాలు త్వరలో వెల్లడయ్యే అవకాశం ఉంది.
super star mahesh baabu cinimala vishayamlo baga speed penchaadu. appatlo oka cinemacosam ekamgaa rendella taim teesukune mahesh ee madhya aarunelallo shooting puurtii chesi next sinimaaku redy avutunnadu. ippatike 24va chitramgaa koratala shiva cinemalo natistunnadu mahesh. prastutam haidrabad loo vesina mukhyamantri chambar sets loo ee shooting jarugutundi. daamto paatu vamshee paidipalli darsakatvamlo tana 25va sinima, trivikram darsakatvamlo 26 va sinimaalaku comit ayyadu. taajaagaa tana 27va sinima gurinchi kuudaa charchalu jarugutunnaayi. nijaaniki ee chitraanni boyapati srinu thoo terakekkinchenduku nirmaatalu gatti prayatnaalu chestundagaa .. mahesh maatram sukumar thoo cheyalani plan chestunnadata. paiga nirmaatalaku kuudaa adhe vishayam cheppadamtho vaallu tension padutunnaru. endukante akkada mahesh thoo sinima chestamani boyapati srinu ku maata ivvadamtho vaallu sandigdham loo paddaaru. 1 nenokkadine sinima taruvaata mallee sukumar thoo sinima cheyalani ficks ayyadu mahesh. anduke tana 27va sinimaanu sukumar thone sett cheyamani cheppadata. tana faverate byanar aina 14 reals nirminche ee sinimaaku sambandinchina marinni vivaraalu twaralo velladayye avakaasam undi.